બીજા માટે ચટાકેદાર ખાવાનું બનાવતી યુવતી જેને પેટ નથી\nનતાશા દિદ્દી

આ યુવતીની ઇન્સ્ટાગ્રામ ફીડ જુઓ તો ત્યાં વિવિધ વાનગીઓના ફોટોગ્રાફ્સ સિવાય બીજું કંઈ જોવા ન મળે અને વાનગીઓ પણ એવી કે જોતાં જ ખાવાનું મન થાય. 

ભોજનની આટલી શોખીન યુવતી પોતે કંઈ જમી શકતી નથી. તેના દરેક કોળિયા પર ડૉક્ટરની નજર હોય છે. તેમ છતાં એ દિવસ-રાત ખાવાનું બનાવે છે અને સૌને પ્રેમથી ખવડાવતી રહે છે. 

એ યુવતી અનેક વિખ્યાત રેસ્ટોરાં માટે કન્સલ્ટન્ટ તરીકે કામ કરે છે અને ભોજનની સુગંધ વચ્ચે જીવન પસાર કરે છે. 

આ યુવતીનું નામ છે નતાશા દિદ્દી અને તેઓ પૂણેમાં રહે છે. નતાશા ખુદને 'ધ ગટલેસ ફૂડી' તરીકે ઓળખાવે છે. 

ગટલેસ ફૂડી એટલે ખાવા-પીવાની શોખીન પણ જેને પેટ નથી એવી વ્યક્તિ.

આવું કેમ થયું?

2010ના વર્ષની વાત છે. નતાશાને ડાબા ખભામાં જોરદાર પીડા થતી હતી. કંઈક ખાય કે તરત જ તેને પીડા થતી હતી. 

હાડકાંમાં પીડા થતી હોવાથી નતાશા ઑર્થોપેડિશ્યન પાસે ગયાં. 

એક્સ-રે અને બીજા અનેક પરીક્ષણ પછી નતાશાના ખભાની સર્જરી કરવામાં આવી હતી. તેમને છ મહિના સુધી આકરી કસરત કરવાની સલાહ આપવામાં આવી હતી.

તેમ છતાં નતાશાની હાલતમાં કોઈ ફેરફાર થયો ન હતો. 

જોરદાર પીડા થતી તેથી નતાશા દર્દશામક ગોળીઓ ખાતાં રહેતાં હતાં. તેમની હાલત સુધરવાને બદલે બગડતી ગઈ હતી. 

નતાશાનું વજન એક સમયે 88 કિલો હતું, જે ઘટીને માત્ર 38 કિલો થઈ ગયું હતું. 

કોઈ દવા લાગુ પડતી ન હતી. ફિઝિયૉથૅરપી અને અલ્ટ્રાસાઉન્ડ તથા સોનોગ્રાફી જેવા મેડિકલ ટેસ્ટ્સ પણ નિરર્થક સાબિત થયા હતા.

આખરે મળ્યા યોગ્ય ડોક્ટર 

ડૉ. ભાલેરાવ સાથે નતાશા

તમામ મુશ્કેલી અને હતાશા પછી નતાશા યોગ્ય સ્થળે અને યોગ્ય વ્યક્તિ પાસે પહોંચ્યાં હતાં. સ્થળ હતું પૂણેની કેઈએમ હૉસ્પિટલ અને વ્યક્તિ હતી ડૉ. એસ.એસ. ભાલેરાવ.

ડૉ. ભાલેરાવ અને નતાશાની મુલાકાતની કથા પણ રસપ્રદ છે. 

એ વાત જણાવતાં નતાશાએ કહ્યું હતું, "હું હૉસ્પિટલમાં બેડ પર મારા પગ વાળીને બેઠી હતી, કારણ કે એ રીતે બેસવાથી પીડા થોડી ઓછી અનુભવાતી હતી.

"એ સમયે એક અજાણ્યો પુરુષ મારા રૂમમાં આવ્યો હતો અને મને જોવા લાગ્યો હતો. મારા પપ્પાએ મને જણાવ્યું હતું કે તેઓ મારા ડૉક્ટર છે."

નતાશાએ ઉમેર્યું, "ડૉ. ભાલેરાવે મને જોયા પછી એક મિનિટમાં જણાવી દીધું હતું કે મારા પેટમાં અલ્સર છે અને તેમાંથી થતું બ્લીડિંગ મારી પીડાનું કારણ છે."

એ પછી લૅપ્રોસ્કોપી ટેસ્ટ કરવામાં આવ્યો હતો અને અલ્સરની વાત સાચી સાબિત થઈ હતી. 

લૅપ્રોસ્કોપી ટેસ્ટમાં ફાઇબર ઑપ્ટિકની એક નળી મારફતે પેટની...\n\ntl;dr:
આ એક એવી યુવતીની વાત છે, જેનું પોતાનું પેટ નથી, પણ એ બીજા લોકો માટે પ્રેમપૂર્વક ભોજન રાંધે છે.